CELEX: 62009TN0237
Language: et
Date: 2009-06-17 00:00:00
Title: Kohtuasi T-237/09: 17. juunil 2009 esitatud hagi — Région Wallonne versus komisjon

15.8.2009   
            
            
               ET
            
            
               Euroopa Liidu Teataja
            
            
               C 193/27
            
         17. juunil 2009 esitatud hagi — Région Wallonne versus komisjon
   (Kohtuasi T-237/09)
   2009/C 193/43
   Kohtumenetluse keel: prantsuse
   
      Pooled
   
   
      Hageja: Région Wallonne (esindajad: advokaadid J.-M. De Backer, A. Lapièce, I.-S. Brouhns)
   
      Kostja: Euroopa Ühenduste Komisjon
   
      Hageja nõuded
   
   
               —
            
            
               tühistada komisjoni 27. märtsi 2009. aasta otsus Belgia riikliku jaotuskava kohta osas, milles selle otsusega lükatakse tagasi saastekvootide eraldamine käitisele nr 116 ajavahemikuks 2008–2012, ning lubada eraldada saastekvoote aasta kaupa vastavalt riikliku jaotuskava lisale Va.
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hageja palub tühistada komisjoni 27. märtsi 2009. aasta otsus riikliku kasvuhoonegaaside saastekvootide jaotuskava kohta, mille Belgia on esitanud ajavahemiku 2008–2012 kohta, millega komisjon lükkas tagasi paranduse riikliku saastekvootide jaotuskava tabelis, milles eraldatakse saastekvoote käitisele nr 116.
   Hagi põhjenduseks esitab hageja neli väidet, mis tuginevad:
   
               —
            
            
               komisjoni määruse (EÜ) nr 2216/2004 (1) artikli 44 lõike 2 rikkumisele, kuna komisjon tugines põhjustele, mida ei ole kohaldatavas sättes ette nähtud;
            
         
               —
            
            
               vaidlustatud otsuse põhjendamise kohustuse rikkumisele, kuna see otsus ei võimalda kindlaks teha, mil viisil Belgia riikliku saastekvootide jaotuskava tabeli parandus käitise nr 116 kohta ei põhine Belgia esitatud riiklikul kasvuhoonegaaside saastekvootide jaotuskaval, mille komisjon oli eelnevalt heaks kiitnud;
            
         
               —
            
            
               õiguskindluse ja õiguspärase ootuse põhimõtte rikkumisele, kuna vaidlustatud otsus on vastuolus Belgia riikliku kasvuhoonegaaside saastekvootide jaotuskavaga, mille komisjon on heaks kiitnud;
            
         
               —
            
            
               ühenduse lojaalsuspõhimõtte ja hea halduse põhimõtte rikkumisele, kuna komisjon on vastu võtnud otsuse, mis on vastuolus esimese otsusega, mis võeti vastu kuus kuud tagasi.
            
         
      (1)  Komisjoni 21. detsembri 2004. aasta määrus (EÜ) nr 2216/2004 registrite standarditud ja turvatud süsteemi kohta vastavalt Euroopa Parlamendi ja nõukogu direktiivile 2003/87/EÜ ning Euroopa Parlamendi ja nõukogu otsusele 280/2004/EÜ (ELT L 386, lk 1).